पिता-पुत्रों को मारपीट कर किया जख्मी, 7 आरोपियों पर केस दर्ज
लुधियाना| पिताऔर पुत्रों को मारपीट कर जख्मी करने वाले आरोपियों पर थाना साहनेवाल पुलिस ने मामला दर्ज किया है। ये मामला गांव बरनाला साहनेवाल के रहने वाले सेवा सिंह की शिकायत पर दर्ज किया गया। आरोपियों की पहचान गांव बरनाला के रहने वाले जसवंत सिंह, रुपिंदर कौर, रविंदर कौर, सवर्ण सिंह, नरिंदरपाल सिंह, तेजवंत सिंह और अवतार सिंह के रूप में हुई है। पुलिस को दी शिकायत में सेवा सिंह ने बताया कि उसके घर के आगे स्वर्ण सिंह की जमीन है, जो काफी नीचे हैं। इस कारण उसके घर का पानी स्वर्ण सिंह के खेत में जाता है। 2 मार्च सुबह इसी बात पर आरोपी उसके घर के बाहर आकर गालियां निकालने लगे। उसने एेतराज जताया को आरोपी उसे पीटने लगे। उसके बेटों कर्णदीप और सुखदीप ने बीच-बचाव करने की कोशिश की तो आरोपियों ने उन्हें भी पीटना शुरू कर दिया। गांव के लोगों के इकट्ठा होने पर आरोपी जान से मारने की धमकियां देते हुए फरार हो गए।
hin_Deva hin_Deva